REPUBLIKA HRVATSKA

KRAPINSKO-ZAGORSKA ŽUPANIJA

**OSNOVNA ŠKOLA**

**FRANJE HORVATA KIŠA, LOBOR**

49253 LOBOR

tel.: 049/430-020, 501-200

fax.: 049/430-062

e-mail: ured@os-fhorvata-kisa-lobor.skole.hr

www: os-fhorvata-kisa-lobor.skole.hr

KLASA: 602-02/15-01/

URBROJ: 2211/05-380-18/

Lobor, 26. veljače 2015.

Na temelju članka 18. stavaka 3. Zakona o javnoj nabavi (Narodne novine broj : 90/11., 83/13. i 143/13. ) članka 118.stavak 2. Zakona o odgoju i obrazovanju u osnovnoj i srednjoj školi (Narodne Novine br. 87/08, 86/09, 92/10, 105/10-ispravak, 90/11, 5/12, 16/12, 86/12, 126/12 i 94/13), Školski odbor je na svojoj sjednici održanoj dana 26. veljače 2015. godine, a na prijedlog ravnatelja Škole Krešimira Krivdića donio

**PRAVILNIK**

**o provedbi postupka javne nabave bagatelne vrijednosti**

**1. PREDMET NABAVE**

Članak 1.

U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava, ovim se Pravilnikom uređuje postupak koji prethodi stvaranju ugovornog odnosa za nabavu robe, radova i/ili usluga procijenjene vrijednosti do 200.000,00 kuna za nabavu roba i usluga, odnosno 500.000,00 kuna za nabavu radova (u daljnjem tekstu: nabava bagatelne vrijednosti) za koje sukladno odredbama Zakona o javnog nabave ne postoji obveza provedbe postupka javne nabave.

Procijenjena vrijednost iz stavka 1. ovog Pravilnika izražena je bez PDV-a.

U provedbi postupka nabave robe, radova i/ili usluga osim ovog Pravilnika, obvezno je primjenjivati i druge važeće zakonske i podzakonske akte, a koji se odnose na pojedini predmet nabave.

**2. PROVEDBA POSTUPKA BAGATELNE NABAVE PROCIJENJENE VRIJEDNOSTI MANJE OD 20.000,00 KUNA**

Članak 2.

Nabavu radova, roba i usluga procijenjene vrijednosti manje od 20.000,00 kuna, Osnovna škola F.H.Kiša. Lobor (dalje u tekstu: Naručitelj) provodi izdavanjem narudžbenice jednom gospodarskom subjektu i/ili sklapanjem ugovora o poslovnoj suradnji za kalendarsku godinu.

Narudžbenicu potpisuje ravnatelj Škole ili osoba koju je ovlastio ravnatelj Škole, a ugovor potpisuje ravnatelj Škole.

U cilju dobivanja povoljnije cijene za pojedine radove, robu i usluge Naručitelj može provesti postupak bagatelne nabave iz ovog članka prema odredbama članaka 3 – 12 ovog Pravilnika.

**3. PROVEDBA POSTUPKA BAGATELNE NABAVE PROCIJENJENE VRIJEDNOSTI JEDNAKE ILI VEĆE OD 20.000,00 KUNA**

Članak 3.

Nabavu radova, roba i usluga procijenjene vrijednosti jednake ili veće od 20.000,00 kuna, Naručitelj provodi Pozivom za dostavu ponuda (Obrazac 1) od najmanje 3 (tri) gospodarska subjekta. Iznimno, ovisno o prirodi predmeta nabave i razini tržišnog natjecanja, poziv za dostavu ponuda može se uputiti samo 1 (jednom) gospodarskom subjektu.

Poziv za dostavu ponuda upućuje se na način koji omogućuje dokazivanje da je isti zaprimljen od stane gospodarskog subjekta (dostavnica, izvješće o uspješnom slanju faksom, potvrda e- mailom i sl. ).

Članak 4.

Rok za dostavu ponuda ne može biti kraći od 5 dana kod procijenjene vrijednosti jednake ili veće od 20.000,00 kuna, odnosno 8 dana kod procijenjene vrijednosti jednake ili veće od 70.000,00 kuna, od dana upućivanja poziva za dostavu ponuda.

Naručitelj zadržava pravo uputiti 1 (jedan) poziv na dostavu ponude kada je to nužno potrebno zbog razloga iznimne žurnosti izazvane događajima koje Naručitelj nije mogao predvidjeti.

Članak 5.

Pored podataka navedenih u Pozivu na dostavu ponude, od gospodarskih subjekata može se tražiti dostava i druge dokumentacije (fotografije, prospekti, izjave, potvrde, dozvole i sl.) ovisno o predmetu nabave.

Članak 6.

Gospodarski subjekti podnose svoje ponude na način i u rokovima kako je propisao Naručitelj za svaki pojedini postupak nabave, u skladu sa ovim Pravilnikom i to na obrascu Ponudbenog lista (Obrazac 2), dostavljenom od strane naručitelja. Naručitelj može prilagođavati navedeni obrazac pojedinom postupku nabave.

**Otvaranje pregled i analiza ponuda**

Članak 7.

Povjerenstvo koje je imenovao ravnatelj Škole provodi otvaranje, pregled i analizu zaprimljenih ponuda na temelju zahtjeva i uvjeta iz Poziva na dostavu Ponude, te izrađuje i ovjerava Zapisnik o otvaranju, pregledu i analizi ponuda (Obrazac 3). Naručitelj može prilagođavati navedeni obrazac pojedinom postupku nabave.

Članak 8.

Ako u roku za dostavu ponuda Naručitelj ne zaprimi niti jednu ponudu ili ako su sve dostavljene ponude nepravilne, neprihvatljive ili neprikladne, Naručitelj može uputiti Poziv na dostavu ponude 1 (jednom) gospodarskom subjektu, te odabrati njegovu ponudu pod uvjetom da se izvorni uvjeti bitno ne mijenjaju, ili poništiti postupak nabave.

Članak 9.

Nepravilna ponuda je ponuda koja nije izrađena u skladu sa uvjetima iz Poziva na dostavu ponude, sadrži odredbe koje Naručitelj smatra štetnima ili za koju Naručitelj osnovano smatra da je posljedica nedopuštenog sporazuma gospodarskih subjekata.

Neprihvatljiva je ponuda koja zbog formalnih ili dugih objektivnih razloga ne može biti odabrana.

Neprikladna ponuda je ponuda koja u cijelosti ne odgovara potrebama Naručitelja određenim u Pozivu na dostavu ponude, odnosno ponuda kojom se nude roba, radovi ili usluge koje očito ne zadovoljavaju potrebe Naručitelja u odnosu na traženi predmet nabave.

Članak 10.

Na temelju Zapisnika o otvaranju, pregledu i ocjeni ponuda izrađuje se Odluka o odabiru, odnosno poništenju nabave (Obrazac 4 i 5), koju potpisuje ravnatelj Škole kao odgovorna osoba naručitelja. Naručitelj može prilagođavati navedeni obrazac pojedinom postupku nabave.

Članak 11.

Naručitelj može u bilo koje vrijeme, a prije sklapanja ugovora, donijeti Odluku o poništenju postupka nabave.

Članak 12.

Naručitelj može sa gospodarskim subjektom koji izvršava osnovni Ugovor sklopiti Dodatak ugovoru ili izdati Narudžbenicu:

* + za dodatne isporuke robe od ponuditelja sa kojim je zaključen osnovni ugovor, ako bi promjena istoga obvezala Naručitelja da nabavi robu koja ima drugačije tehničke značajke što bi rezultiralo nesukladnošću ili tehničkim poteškoćama u radu i održavanju,
	+ za dodatne radove koji nisu bili uključeni u početni projekt niti u osnovni ugovor,
	+ za nove radove koji se sastoje u ponavljanju sličnih radova koji se dodjeljuju gospodarskom subjektu,
	+ za dodatne usluge koje nisu bile uključene u početni projekt niti u osnovni ugovor,
	+ za nove usluge koje se sastoje u ponavljanju sličnih usluga koje se dodjeljuju gospodarskom subjektu.

Vrijednost roba, radova ili usluga iz sklopljenog Dodatka ugovoru/narudžbenice, zajedno sa osnovnim ugovorom ne smije prijeći vrijednosne pragove iz članka 1. ovog Pravilnika.

Članak 13.

Ovaj Pravilnik stupa na snagu danom donošenja.

***„Izrazi koji se u ovom Pravilniku koriste za osobe u muškom rodu su neutralni i odnose se na muške i ženske osobe“***

Predsjednik Školskog odbora Ravnatelj

 Štefica Hendija Krešimir Krivdić

**Prilozi:**

1. *Obrazac 1*: Poziv na dostavu ponude

2. *Obrazac 2*: Ponudbeni list

3. *Obrazac 3*: Zapisnik o otvaranju, pregledu i ocjeni ponuda

4. *Obrazac 4*: Odluka o odabiru

5. *Obrazac 5*: Odluka o poništenju nabave

***Obrazac 1***

|  |  |
| --- | --- |
| **Naručitelj:**  | **Gospodarski subjekt:** |
| Osnovna škola Franje Horvata Kiša, LoborTrg svete Ane 28, 49253 LoborOIB: 21673601455KLASA:  | (Naziv, adresa)  |
| URBROJ:  |
| Lobor,  |
|  **POZIV NA DOSTAVU PONUDE**  |
| Poštovani, Naručitelj: Osnovna škola Franje Horvata Kiša, Lobor, pokrenuo je nabavu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (predmet nabave), te Vam upućujemo ovaj Poziv na dostavu ponude. Sukladno članku 18., stavku 3. Zakona o javnoj nabavi (Narodne novine broj: 90/11., 83/13. i 143/13.) za nabavu roba i usluga procijenjene vrijednosti do 200.000,00 kn (bez PDV-a), odnosno za nabavu radova procijenjene vrijednosti do 500.000,00 kn (bez PDV-a) Naručitelj nije obvezan primjenjivati Zakon o javnoj nabavi.  |
| **1. OPIS PREDMETA NABAVE**  |
| Opis predmeta nabave: \_\_\_\_\_ Procijenjena vrijednost nabave (bez PDV-a): \_\_\_\_\_ |
| **2. UVJETI NABAVE**  |
| Vaša ponuda treba ispunjavati slijedeće uvjete: **Način izvršenja:** Narudžbenica / Ugovor **Rok izvršenja:** \_\_\_\_ dana od zaprimanja Narudžbenice / stupanja Ugovora na snagu **Rok trajanja ugovora:** \_\_\_\_ dana / mjeseci **Rok valjanosti ponude:** \_\_\_\_ dana od dana otvaranja ponude Mjesto izvršenja: \_\_\_\_\_ **Rok, način i uvjeti plaćanja:** \_\_\_\_ dana od primitka valjanog računa, račun se ispostavlja na gore naznačenu adresu Naručitelja, s naznakom na računu: „Račun za predmet nabave: \_\_\_\_\_\_\_\_\_ „ **Cijena ponude:**u cijenu ponude bez PDV-a uračunavaju se svi troškovi i popusti ponuditelja, cijenu ponude potrebno je iskazati na način da se redom iskaže: cijena ponude bez PDV-a, iznos PDV-a, cijena ponude sa PDV-om **Kriterij za odabir ponude:** najniža cijena (uz obvezu ispunjenja navedenih uvjeta) **Dokazi sposobnosti:**ovisno o potrebi Naručitelja **Ostalo:** ovisno o vrijednosti i složenosti predmeta nabave, prema odluci Naručitelja, (npr. jamstvo za uredno ispunjenje ugovora, jamstvo za otklanjanje nedostataka u jamstvenom roku, odredbe o ugovornoj kazni, odredbe o podizvoditeljima i sl.)  |
| **3. SASTAVNI DIJELOVI PONUDE** |
| Ponuda treba sadržavati: **Ponudbeni list** (ispunjen i potpisan od strane ponuditelja) **Troškovnik** (ispunjen i potpisan od strane ponuditelja, ako je tražen) **Dokazi** (određeni dokumenti, ako su traženi)  |
| **4. NAČIN DOSTAVE PONUDE**  |
| Ponuda se dostavlja na priloženom Ponudbenom listu i Troškovniku (ako je tražen), koje je potrebno potpisati od strane ponuditelja.  |
| Naručitelj neće prihvatiti ponudu koja ne ispunjava uvijete i zahtjeve vezane uz predmet nabave iz ovog Poziva na dostavu ponude. Molimo da Vašu ponudu dostavite: **Rok za dostavu ponude:** do \_\_ : \_\_ sati dana \_\_ . \_\_ . 201\_\_ . godine **Način dostave ponude:** osobno, poštom s naznakom na omotnici „Za predmet nabave \_\_\_\_\_“, telefaksom ili elektroničkom poštom s naznakom „Za predmet nabave \_\_\_“ (prema odabiru Naručitelja) **Mjesto dostave ponude:** naznačena adresa Naručitelja  |
| **5. OSTALO**  |
| **Obavijesti u vezi predmeta nabave:** kontakt osoba (telefon, adresa e-pošte i sl.) **Obavijest o rezultatima nabave:** Pisanu obavijest o rezultatima nabave Naručitelj će dostaviti ponuditelju u roku od \_\_\_ dana od dana isteka roka za dostavu ponuda  |
| S poštovanjem,  |

 Ravnatelj

 Krešimir Krivdić

***Obrazac 2***

|  |
| --- |
| **PONUDBENI LIST** |
|  |
| Predmet nabave: |
| Naručitelj: Osnovna škola Franje Horvata Kiša, Lobor, Trg svete Ane 28 OIB: 21673601455 |
|  |
| **Naziv ponuditelja:** |
| Adresa: |
| OIB: |
| Broj računa (IBAN): |
| Naziv banke: |
| Ponuditelj je u sustavu PDV-a (zaokružiti) DA NE |
| Adresa za dostavu pošte: |
| E-pošta: |
| Kontakt osoba: |
| Telefon: |
| Fax: |
|  |
| **PONUDA** |
| Broj ponude: |
| Datum ponude: |
| Rok valjanosti ponude: |
| Cijena ponude bez PDV-a: |
| PDV: |
| Cijena ponude sa PDV-om: |
|  |

 Ovjerava ovlaštena osoba ponuditelja:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime, potpis)

***Obrazac 3***

REPUBLIKA HRVATSKA

KRAPINSKO-ZAGORSKA ŽUPANIJA

**OSNOVNA ŠKOLA**

**FRANJE HORVATA KIŠA, LOBOR**

49253 LOBOR

tel.: 049/430-020, 501-200

fax.: 049/430-062

e-mail: ured@os-fhorvata-kisa-lobor.skole.hr

www: os-fhorvata-kisa-lobor.skole.hr

KLASA:

URBROJ:

Lobor,

**ZAPISNIK O OTVARANJU, PREGLEDU I OCJENI PONUDA**

Naručitelj: Osnovna škola Franje Horvata Kiša, Lobor, OIB: 21673601455

Predmet nabave:\_\_\_\_\_\_\_\_\_\_\_

Zakonska osnova: članak 18., stavak 3. Zakona o javnoj nabavi (Narodne novine broj: 90/11., 83/13. i 143/13.)

Procijenjena vrijednost nabave:\_\_\_\_\_\_\_\_ kn bez PDV-a

Poziv na dostavu ponude od \_\_\_\_\_\_\_ otpremljen na adrese gospodarskih subjekata kako slijedi:

A)\_\_\_\_\_\_\_\_

B)\_\_\_\_\_\_\_\_\_

C)\_\_\_\_\_\_\_\_\_

Ponude su otvorili ovlašteni predstavnici naručitelja, odnosno Povjerenstvo za provedbu postupka bagatelne nabave dana \_\_\_\_\_\_ u \_\_\_\_\_ sati.

|  |  |  |  |
| --- | --- | --- | --- |
|  | Naziv ponuditelja, adresa | Naziv ponuditelja, adresa | Naziv ponuditelja, adresa |
| Broj i datum ponude |  |  |  |
| Cijena ponude(bez PDV-a) |  |  |  |
| Ocjena ponude ( zadovoljava/ne zadovoljava |  |  |  |
|  |  |  |  |

Kriterij za odabir ponude: najniža cijena (uz obvezu ispunjavanja ostalih uvjeta i zahtjeva iz Poziva na dostavu ponuda).

Ostale napomene \_\_\_\_\_ ( npr. Ponuda Ponuditelja \_\_\_\_\_ je zakašnjela i vraćena je neotvorena).

Prijedlog odabira: Ponuditelj \_\_\_\_\_\_\_\_\_\_\_\_\_ (naziv, adresa) dostavio je najpovoljniju ponudu, koja ispunjava uvijete i zahtjeve iz Poziva na dostavu ponude od \_\_\_\_, stoga se predlaže odabir iste.

Ovjeravaju:

 Povjerenstva za provedbu postupka bagatelne nabave

 1.\_\_\_\_\_\_\_\_\_\_\_

 2.\_\_\_\_\_\_\_\_\_\_\_

 3.\_\_\_\_\_\_\_\_\_\_\_

***Obrazac 4***

REPUBLIKA HRVATSKA

KRAPINSKO-ZAGORSKA ŽUPANIJA

**OSNOVNA ŠKOLA**

**FRANJE HORVATA KIŠA, LOBOR**

49253 LOBOR

tel.: 049/430-020, 501-200

fax.: 049/430-062

e-mail: ured@os-fhorvata-kisa-lobor.skole.hr

www: os-fhorvata-kisa-lobor.skole.hr

KLASA:

URBROJ:

Lobor,

 Na temelju članka 58. Statuta Osnovne škole Franje Horvata Kiša, Lobor, Zapisnika o otvaranju, pregledu i ocjeni ponuda Povjerenstva za provedbu postupka bagatelne nabave (KLASA: URBROJ:\_\_\_\_\_\_) , a u vezi potrebe nabave \_\_\_\_\_\_\_\_\_\_ Ravnatelj škole dana\_\_\_\_\_\_\_ 201\_. godine donosi

**ODLUKU**

kojom se odabire Ponuda br.\_\_\_\_\_od \_\_\_\_\_\_ 201\_. godine Ponuditelja\_\_\_\_\_\_\_\_\_, adresa, OIB:\_\_\_\_\_\_\_\_\_.

Obrazloženje

 Sukladno članku 18. stavak 3. Zakona o javnoj nabavi (Narodne novine broj: 90/11., 83/13. i 143/13). za nabavu roba i usluga procijenjene vrijednosti do 200.000,00 kn (bez PDV-a), odnosno za nabavu radova procijenjene vrijednosti do 500.000,00 kn (bez PDV-a) Naručitelj nije obvezan primjenjivati Zakon o javnoj nabavi.

Podaci o predmetnoj nabavi:

1. Predmet nabave: \_\_\_\_\_\_
2. Cijena odabrane ponude (bez PDV-a)\_\_\_\_
3. Cijena odabrane ponude (sa PDV-om)\_\_\_\_
4. Način izvršenja: Ugovor/narudžbenica

Ova Odluka stupa na snagu danom donošenja.

 Ravnatelj

 Krešimir Krivdić

***Obrazac 5***

REPUBLIKA HRVATSKA

KRAPINSKO-ZAGORSKA ŽUPANIJA

**OSNOVNA ŠKOLA**

**FRANJE HORVATA KIŠA, LOBOR**

49253 LOBOR

tel.: 049/430-020, 501-200

fax.: 049/5430-062

e-mail: ured@os-fhorvata-kisa-lobor.skole.hr

www: os-fhorvata-kisa-lobor.skole.hr

KLASA:

URBROJ:

Lobor,

 Na temelju članka 58. Statuta Osnovne škole Franje Horvata Kiša, Lobor i Zapisnika o otvaranju, pregledu i ocjeni ponuda Povjerenstva za provedbu postupka bagatelne nabave (KLASA: URBROJ:\_\_\_\_\_\_) , a u vezi potrebe nabave \_\_\_\_\_\_ Ravnatelj Škole dana \_\_\_\_\_\_\_ 201\_. godine donosi

 **ODLUKU**

 kojom se poništava nabava \_\_\_\_\_\_\_\_\_\_\_\_\_\_\_\_\_( predmet nabave)

Obrazloženje

 Sukladno članku 18. stavak 3. Zakona o javnoj nabavi (Narodne novine broj: 90/11., 83/13. i 143/13.) za nabavu roba i usluga procijenjene vrijednosti do 200.000,00 kn (bez PDV-a), odnosno za nabavu radova procijenjene vrijednosti do 500.000,00 kn (bez PDV-a) Naručitelj nije obvezan primjenjivati Zakon o javnoj nabavi.

Podaci o predmetnoj nabavi:

1. Predmet nabave: \_\_\_\_\_\_

2. Razlog poništenja:\_\_\_\_\_\_\_\_\_\_\_\_\_

 Ova Odluka stupa na snagu danom donošenja.

 Ravnatelj

 Krešimir Krivdić